کلمبیانین فیلیسطین دؤولتینی تانیدیغی آچیقلاندی
فیلیسطین خاریجی ایشلر باخانلیغی معلوماتلارینا گؤره، فیلیسطینی ۱۳۹ دؤولت رسما تانیییر
فیلیسطین خاریجی ایشلر باخان کؤمکچیسی تیسیر جرادات، کلمبیانین فیلیسطین دؤولتینی تانیدیغینی آچیقلادی.
جرادات، اسکی کلمبیا پرزیدنتی خوان مانوئل سانتوسون وظیفه مدتی دولمادان قاباق فیلیسطین خاریجی ایشلر باخانی ریاض المالکیه وئردیگی مکتوبدا "فیلیسطین دؤولتینی تانیما قرارینی" آچیقلادیغینی سؤیلهدی.
تیسیر جرادات، مالیکینین سانتوسلا بیر آرایا گلدیگینی و تانیما قرارینین اؤزونه شخصاً بیلدیریلدیگینی دئدی.
کلمبیانین آلدیغی قراری اؤون جرادات، بونون فیلیسطین دیپلوماسیسینین نتیجهسی اولدوغونو وورغولادی.
تیسیر جرادات، مالیکینین بو آی اورتالاریندا پاراگوئهیه گئرچکلشدیرجگی سفرده ده بو اؤلکهنین فیلیسطینی تانیماسینی اومدوقلارینی سؤزلرینه علاوه ائتدی.
فیلیسطین خاریجی ایشلر باخانلیغی معلوماتلارینا گؤره، فیلیسطینی ۱۳۹ دؤولت رسما تانیییر.
وظیفهسی سونا چاتان اسکی پرزیدنت خوان مانوئل سانتوسون یئرینه گلن ایوان دوکه دونن آند ایچرک ایشه باشلامیشدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab